ᱥᱩᱨᱚᱡᱽᱯᱩᱨ

ᱥᱩᱨᱚᱡᱽᱯᱩᱨ ᱫᱚ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱱᱚᱣᱟ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱥᱩᱨᱚᱡᱽᱯᱩᱨ ᱦᱚᱱᱚᱛ ᱨᱮ ᱨᱤᱦᱚᱸᱫᱽ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱟᱭᱯᱩᱨ ᱠᱷᱚᱱ ᱒᱕᱖ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜ ᱥᱩᱨᱚᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱓ ᱨᱮᱱᱟᱜ ᱰᱟᱦᱟᱨ ᱥᱩᱨᱚᱡᱽᱯᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱚᱛᱱᱚᱜ
ᱥᱩᱨᱚᱡᱽᱯᱩᱨ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Surajpur ᱱᱚᱣᱟ ᱨᱮᱱᱟᱜ ᱩᱥᱩᱞ ᱕᱒᱘ ᱢᱤᱴᱚᱨ (᱑,᱗᱓᱒ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱮᱞ
ᱥᱩᱨᱚᱡᱽᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱒᱐᱑᱘᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱠᱚᱲᱟ ᱫᱚ ᱑᱐᱔᱓᱐ ᱜᱟᱱ ᱢᱮᱱᱟᱜ ᱠᱚᱣᱟ, ᱟᱨ ᱛᱤᱨᱞᱟᱹ ᱫᱚ ᱙᱗᱕᱙ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱫᱚ ᱒᱖᱔᱙ ᱜᱟᱱ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ, ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱲᱟ ᱜᱤᱫᱽᱨᱟᱹ ᱟᱜ ᱮᱞ ᱫᱚ ᱑᱔᱑᱙ ᱜᱟᱱ ᱢᱮᱱᱟᱜ ᱠᱚᱣᱟ ᱟᱨ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱛᱤᱨᱞᱟᱹ ᱟᱜ ᱦᱚᱲ ᱮᱞ ᱫᱚ ᱑᱒᱓᱐ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱥᱩᱨᱚᱡᱽᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱙.᱘᱙% ᱢᱮᱱᱟᱜᱼᱟ, ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱖.᱗᱔% ᱢᱮᱱᱟᱜᱼᱟ ᱾ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱗᱒.᱖᱖% ᱢᱮᱱᱟᱜᱼᱟ ᱾ ᱥᱩᱨᱚᱡᱽᱯᱩᱨ ᱨᱮ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱓᱖ ᱢᱮᱱᱟᱜᱼᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱜᱚᱴᱟ ᱑᱐᱐᱐ ᱠᱚᱲᱟ ᱜᱤᱫᱽᱨᱟᱹ ᱨᱮ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱘᱖᱗ ᱢᱮᱱᱟᱜᱼᱟ ᱾ ᱥᱩᱨᱚᱡᱽᱯᱩᱨ ᱨᱮ ᱜᱩᱴ ᱚᱲᱟᱜ ᱮᱞ ᱔᱓᱙᱗ ᱜᱟᱱ ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱥᱚᱲᱚᱠ
ᱥᱩᱨᱚᱡᱽᱯᱩᱨ ᱪᱷᱚᱛᱤᱥᱜᱚᱲ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ, ᱚᱱᱟ ᱞᱟᱹᱜᱤᱫ ᱛᱮ ᱱᱚᱸᱰᱮ ᱱᱟᱜ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱢᱤᱫ ᱫᱤᱠᱟᱛ ᱵᱟᱱᱩᱜᱼᱟ ᱾ ᱱᱚᱣᱟ ᱥᱚᱲᱚᱠ ᱟᱨ ᱨᱮᱞᱣᱮ ᱵᱟᱱᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱓ ᱠᱨᱚᱥ ᱠᱚᱧᱮ ᱥᱮᱦᱮᱫ ᱠᱟᱴᱱᱤ ᱟᱨ ᱥᱟᱢᱟᱝ ᱥᱮᱦᱮᱫ ᱜᱩᱢᱞᱟ ᱟᱨ ᱨᱟᱺᱪᱤ ᱡᱚᱲᱟᱣ ᱞᱟᱹᱜᱤᱫ ᱛᱮ ᱾ ᱥᱩᱨᱚᱡᱽᱯᱩᱨ ᱵᱟᱨᱚᱬᱟᱥᱤ ᱞᱮᱠᱟᱛᱮ ᱵᱷᱮᱭᱟᱛᱷᱟᱱ → ᱯᱨᱚᱛᱟᱯᱩᱨ → ᱨᱮᱱᱩᱠᱩᱴ → ᱨᱚᱵᱚᱨᱴᱚᱡᱽᱜᱚᱸᱡᱽ ᱵᱤᱞᱟᱥᱯᱩᱨ → ᱨᱟᱭᱯᱩᱨ → ᱵᱷᱤᱞᱟᱭ → ᱱᱟᱜᱽᱯᱩᱨ ᱞᱮᱠᱟᱛᱮ ᱫᱮᱵᱤᱯᱩᱨ ᱟᱨ ᱠᱨᱤᱥᱱᱟᱯᱩᱨ (ᱠᱚᱞᱩᱣᱟ) ᱠᱷᱚᱱ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾ 

ᱥᱩᱨᱚᱡᱽᱯᱩᱨ ᱨᱟᱭᱯᱩᱨ, ᱵᱤᱞᱟᱥᱯᱩᱨ, ᱨᱟᱭᱜᱚᱲ, ᱠᱚᱴᱱᱤ, ᱱᱟᱜᱽᱯᱩᱨ, ᱤᱞᱞᱟᱦᱟᱵᱟᱫᱽ, ᱵᱟᱨᱟᱬᱚᱥᱤ, ᱨᱟᱺᱪᱤ, ᱠᱚᱞᱠᱟᱛᱟ, ᱵᱷᱩᱵᱽᱱᱮᱥᱚᱨ, ᱠᱚᱴᱚᱠ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱟᱡᱟᱜ ᱥᱚᱲᱚᱠ ᱠᱷᱚᱱ ᱦᱚᱸ ᱟᱞᱜᱟ ᱛᱮ ᱥᱮᱱ ᱫᱟᱨᱮᱭᱟᱜᱼᱟ ᱠᱚ ᱾ ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱓ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱩᱰᱟᱹᱱ
ᱨᱟᱭᱯᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱥᱩᱨᱚᱡᱽᱯᱩᱨ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱥᱩᱨᱚᱡᱽᱯᱩᱨ ᱨᱟᱭᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱫᱤᱱᱟᱹᱢ ᱦᱤᱞᱚᱜ ᱴᱨᱮᱱ/ ᱵᱟᱥ ᱥᱩᱨᱚᱡᱽᱯᱩᱨ ᱠᱷᱚᱱ/ ᱫᱷᱟᱹᱵᱤᱡ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱩᱨᱚᱡᱽᱯᱩᱨ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱨᱟᱭᱯᱩᱨ (ᱪᱷᱚᱛᱤᱥᱜᱚᱲ ᱨᱮᱱᱟᱜ ᱨᱟᱡᱽᱜᱟᱲ) ᱠᱟᱱᱟ ᱾ ᱨᱟᱭᱯᱩᱨ ᱠᱷᱚᱱ ᱫᱤᱞᱞᱤ ᱞᱟᱹᱜᱤᱫ ᱛᱮ ᱡᱟᱦᱟᱸ ᱩᱰᱟᱹᱜ ᱜᱟᱹᱰᱤ ᱛᱮᱜᱮ ᱤᱫᱤ ᱫᱟᱨᱮ ᱭᱟᱠᱚᱣᱟ ᱟᱨ ᱨᱟᱭᱯᱩᱨ (ᱫᱩᱜᱽ ᱼ ᱟᱢᱵᱤᱠᱟᱯᱩᱨ ᱮᱠᱥᱯᱨᱮᱥ ᱥᱩᱨᱚᱡᱽᱯᱩᱨ ᱥᱮᱴᱮᱨ ᱞᱟᱹᱜᱤᱫ ᱛᱮ ᱟᱹᱰᱤ ᱱᱟᱯᱟᱭ ᱴᱨᱮᱱ ᱢᱮᱱᱟᱜᱼᱟ) ᱠᱷᱚᱱ ᱥᱚᱡᱷᱮ ᱡᱚᱲᱟᱣᱟᱜ ᱵᱟᱥ ᱟᱨᱵᱟᱝ ᱴᱨᱮᱱ ᱛᱮ ᱥᱮᱱ ᱫᱟᱨᱮ ᱭᱟᱜᱼᱟ ᱾ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱨᱟᱭᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱤᱱᱰᱤᱭᱟᱱ ᱮᱭᱟᱨᱞᱟᱭᱤᱸᱥ, ᱡᱮᱴ ᱮᱭᱟᱨᱵᱮᱡᱽ ᱟᱨ ᱮᱭᱟᱨ ᱤᱱᱰᱤᱭᱟ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱢᱩᱬ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱛᱮ ᱟᱡᱟᱜ ᱫᱤᱱᱟᱹᱢ ᱦᱤᱞᱚᱜ ᱥᱮᱵᱟᱜ ᱠᱟᱱᱟ ᱾

ᱨᱮᱞ
ᱥᱩᱨᱚᱡᱽᱯᱩᱨ ᱨᱮᱞᱣᱮ ᱥᱴᱮᱥᱚᱱ, ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱖ ᱠᱤᱞᱚᱢᱤᱴᱚᱨ (᱓.᱗ ᱢᱤᱞ) ᱥᱟᱸᱜᱤᱧᱟ ᱾ ᱱᱚᱣᱟ ᱥᱴᱮᱥᱚᱱ ᱵᱷᱚᱯᱟᱲ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱭᱯᱩᱨ ᱾ ᱵᱤᱞᱟᱥᱯᱩᱨ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱵᱷᱚᱯᱟᱲ, ᱤᱱᱫᱚᱨ, ᱢᱩᱢᱵᱟᱭ, ᱱᱟᱶᱟ ᱫᱤᱞᱞᱤ, ᱜᱣᱟᱞᱤᱭᱚᱨ, ᱚᱦᱢᱚᱫᱟᱵᱟᱫᱽ, ᱠᱚᱞᱠᱟᱛᱟ, ᱨᱟᱺᱪᱤ, ᱡᱟᱢᱥᱮᱫᱽᱯᱩᱨ, ᱯᱟᱴᱱᱟ, ᱞᱚᱠᱱᱚᱣ, ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ, ᱱᱟᱜᱽᱯᱩᱨ, ᱠᱟᱴᱱᱤ, ᱠᱚᱴᱟ, ᱡᱚᱭᱯᱩᱨ, ᱡᱟᱢᱢᱩ ᱟᱨ ᱦᱟᱭᱫᱽᱨᱟᱵᱟᱫᱽ  ᱠᱷᱚᱱ ᱢᱮᱞ ᱟᱨ ᱥᱩᱯᱟᱨᱼᱯᱷᱟᱥᱴ ᱴᱨᱮᱱ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨᱚᱡᱽᱯᱩᱨ ᱥᱚᱲᱚᱠ ᱡᱚᱲᱟᱜ ᱟᱜ ᱞᱟᱹᱠᱛᱤᱭᱟᱱ ᱴᱨᱮᱱ ᱢᱮᱱᱟᱜᱼᱟ:
 ᱡᱟᱵᱟᱞᱯᱩᱨ - ᱟᱢᱵᱤᱠᱟᱯᱩᱨ ᱮᱠᱥᱯᱨᱮᱥ
 ᱟᱢᱵᱤᱠᱟᱯᱩᱨ - ᱥᱟᱦᱰᱚᱞ 
 ᱟᱢᱵᱤᱠᱟᱯᱩᱨ - ᱫᱩᱜᱽ ᱞᱮᱠᱟᱛᱮ ᱟᱱᱩᱯᱯᱩᱨ  →ᱩᱥᱞᱟᱯᱩᱨ → ᱨᱟᱭᱯᱩᱨ
 ᱤᱱᱫᱚᱨ ᱡᱚᱸᱠᱥᱚᱱ ᱵᱤᱡᱤ (ᱤᱱᱫᱚᱨ) ᱠᱷᱚᱱ ᱵᱤᱞᱟᱥᱯᱩᱨ ᱛᱟᱞᱟ ᱛᱮ ᱱᱚᱨᱢᱟᱫᱟ ᱮᱠᱥᱯᱨᱮᱥ ᱥᱩᱨᱚᱡᱽᱯᱩᱨ ᱥᱴᱮᱥᱚᱱ ᱠᱷᱚᱱ ᱑᱒᱗ ᱠᱤᱞᱚᱢᱤᱴᱚᱨ (᱗᱙ ᱢᱤᱞ) ᱥᱟᱸᱜᱤᱧᱟ ᱟᱱᱩᱯᱯᱩᱨ ᱨᱮᱞᱣᱮ ᱨᱮ 
 ᱵᱷᱚᱯᱟᱞ ᱼ ᱥᱩᱨᱚᱡᱽᱯᱩᱨ ᱥᱴᱮᱥᱚᱱ ᱠᱷᱚᱱ ᱑᱒᱗ ᱠᱤᱞᱚᱢᱤᱴᱚᱨ (᱗᱙ ᱢᱤᱞ) ᱨᱮ ᱟᱱᱩᱯᱯᱩᱨ ᱨᱮᱞᱣᱮ ᱨᱮ ᱵᱤᱞᱟᱥᱯᱩᱨ ᱮᱠᱥᱯᱨᱮᱥ
 ᱥᱩᱨᱚᱡᱽᱯᱩᱨ ᱥᱴᱮᱥᱚᱱ ᱠᱷᱚᱱ ᱑᱒᱗ ᱠᱤᱞᱚᱢᱤᱴᱚᱨ (᱗᱙ ᱢᱤᱞ) ᱨᱮ ᱟᱱᱩᱯᱯᱩᱨ ᱨᱮᱞᱣᱮ ᱨᱮ ᱵᱷᱚᱯᱟᱞ ᱟᱨ ᱫᱩᱨᱜᱽ ᱛᱟᱞᱟ ᱛᱮ ᱚᱢᱚᱨᱠᱚᱸᱴᱚᱢ ᱮᱠᱥᱯᱨᱮᱥ

ᱱᱚᱣᱟ ᱥᱟᱶᱛᱮ ᱱᱚᱣᱟ ᱜᱟᱨᱤᱵᱽ ᱨᱟᱛᱷ, ᱩᱛᱠᱚᱞ ᱮᱠᱥᱯᱨᱮᱥ, ᱦᱤᱨᱟᱹᱠᱩᱸᱰ ᱮᱠᱥᱯᱨᱮᱥ, ᱱᱟᱶᱟ ᱫᱤᱞᱞᱤ ᱥᱟᱸᱯᱟᱨᱠ ᱠᱨᱟᱸᱛᱤ, ᱵᱤᱞᱟᱥᱯᱩᱨ ᱼ ᱨᱤᱣᱟ ᱮᱢᱟᱱ ᱞᱮᱠᱟᱱ ᱴᱨᱮᱱ ᱞᱟᱹᱜᱤᱫ ᱛᱮ ᱟᱱᱩᱯᱯᱩᱨ ᱥᱴᱮᱥᱚᱱ ᱨᱮ ᱢᱤᱫ ᱰᱚᱸᱰᱮᱠ ᱜᱮ ᱛᱤᱸᱜᱩᱭᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱩᱨᱚᱡᱽᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ